Ndikimi i mbështetjes ndërkombetare ndaj lëvizjeve demokratike pa dhunë
Në çdo rast lëvizjesh të padhunshme, është vënë seriozisht në provë vullneti i komunitetit ndërkombëtar
Që nga viti 1989 kanë ndodhur mjaft gjëra në botë. Pluralizmi demokratik është tashmë një normë anembanë Europës. Lëvizjet në vendet baltike, Kroaci, Serbi, Gjeorgji dhe Ukraine kanë shumë prej karakteristikave të Revolucionit Kadife. Pyetja shtrohet: A mund të kenë sukses lëvizje të ngjashme paqësore në vende si Irani, ku sunduesit autoritarë përpiqen të ndalojnë lëvizjet popullore për ndryshim, dhe se si demokracitë perëndimore duhet t'u përgjigjen lëvizjeve të tilla. Specialistë gjatë një diskutimi në Institutin Brookings në Washington, sugjeruan se ndërsa lëvizjet paqësore përballen me sfida dhe ndoshta nuk sjellin sukses të menjëhershëm, veprimet e padhunshme mund të jenë më të fuqishme se konflikte e armatosura për të sjellë ndryshime sociale. Timothy Garton Ash, profesor i studimeve Europiane në Universitetin e Oxfordit dhe dëshmitar i revolucioneve në Europën Qendrore, që i dhanë fund komunizmit në Europë, thotë se lëvizje të tilla hodhën themelet e një modeli të ri ndryshimesh të padhunshme. Në çdo rast lëvizjesh të padhunshme, është testuar seriozisht vullneti i komunitetit ndërkombëtar. Sipas profesorit Ash, në vitin 1989 administra e ish-presidentit George Bush, në mënyrë të pabesueshme, nuk bëri asgjë gjatë 9 muajve të parë që ishin vendimtarë. Por Thomas Carothers, nën-president i Institutit Carnegie për Paqen Ndërkombëtare, thotë se tendenca është që të përqëndrohemi tek suksesi, por dështimet duhet të shërbente si një këmbanë alarmi për botën perëndimore. Disa regjime autoritare e kanë etiketuar Revolucionin Kadife si "një komplot subersiv" i organizuar nga jashtë dhe si një kërcënim për pushtetin e tyre. Suzanne Maloney Instituti Brookings shton se katër muajt e fundit kanë sjellë një sërë zhvillimesh të papritura dhe të rëndësishme në Iran. Me ardhjen e administratës së re në Uashington, ajo përballet me një sërë zgjidhjesh të vështira, duke përfshirë edhe në se dhe si të luajë një rol udhëheqës në mbështetje të lëvizjeve të padhunshme për ndryshim. Suzane Maloy thotë se angazhimi i administratës Obama me Teheranin është një mjet i duhur për të zgjidhur çështjen e armëve bërthamore, që mund të çojë drejt një të ardhmeje demokratike në Iran. Ekspertët sugjerojnë që mënyrat më të efektshme për të ndihmuar në suksesin e lëvizjeve demokratike është krijimi i shoqërive të lira, të forta, të hapura dhe tërheqëse; përhapja e informacionit për regjimet e mbyllura rreth shoqërive të tyre përmes transmetimeve të huaja, si dhe zhvillimi i përgjigjeve të qarta dhe të koordinuara për lëvizje të tilla demokratike. //ad//